laion/Wikipedia-Exotic huggingface dataset:
უილიამ უაილერი

უილიამ უაილერი (ინგლ. William Wyler); (1 ივლისი, 1902 — 27 ივლისი, 1981) — ამერიკელი კინო რეჟისორი, სცენარისტი და პროდიუსერი. სამჯერ მიიღო ოსკარი საუკეთესო რეჟისორისთვის. 1936 - დოდსვორტი (Dodsworth) 1938 - იეზაველი (Jezebel) 1939 - ქარიშხლიანი უღელტეხილი (Wuthering Heights) 1940 - დასავლელი (The Westerner) 1941 - პატარა მელიები (The Little Foxes) 1942 - მისის მინივერი (Mrs. Miniver) 1946 - ჩვენი ცხოვრების საუკეთესო წლები (The Best Years of Our Lives) 1949 - მემკვიდრე (The Heiress) 1951 - დეტექტიური ისტორია (Detective Story) 1953 - რომაული არდადეგები (Roman Holiday) 1957 - მეგობრული რწმენა (Friendly Persuasion) 1958 - დიდი ქვეყანა (The Big Country) 1959 - ბენ-ჰური (Ben-Hur) 1965 - კოლექციონერი (The Collector) 1966 - როგორ მოვიპაროთ მილიონი (How to Steal a Million) უილიამ უაილერი კინოფილმების ინტერნეტ-მონაცემთა ბაზაში უილიამ უაილერის ბიოგრაფია (ინგლისური)
ორფეოსის სიკვდილი

„ორფეოსის სიკვდილი“ — რეჟისორ გიორგი შენგელაიას 1996 წლის დრამატული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. ენტომოლოგიის პროფესორი ვახტანგ ითრიელი აქვეყნებს რამდენიმე სტატიას, სადაც მკაცრად აკრიტიკებს ქართულ ნაციონალიზმს. ამის გამო მას ნაციონალისტები სდევნიან და უნივერსიტეტიდან გაგდებით ემუქრებიან. ამავე დროს ვახტანგი ხვდება მეძავ ნინოს, უყვარდება ის და ცდილობს, მაფიოზებისგან დაიხსნას, თუმცა საბოლოოდ დამნაშავეები ნინოს კლავენ, ხოლო ვახტანგს მისი სტუდენტი ბინაში პოულობს გარდაცვლილს. ზურაბ ყიფშიძე - ვახტანგ ითრიელი ნინო კასრაძე - ნინო ზურაბ ბეგალიშვილი - ჯიპის პატრონი კახი კავსაძე - ელიზბარი ირაკლი ჩარკვიანი - გიტარისტი შორენა პატარაია - თამრიკო „ორფეოსის სიკვდილი“ — კინოფილმების ინტერნეტ-მონაცემთა ბაზა (ინგლისური) „ორფეოსის სიკვდილი“ [დაარქივებული] — ეროვნული ფილმოგრაფია
ციცინათელები ბაღში

ციცინათელები ბაღში (ინგლ. Fireflies in the Garden) — 2008 წლის დრამატული ფილმი. ფილმის პრემიერა 2008 წელს შედგა, ხოლო კინოგაქირავებაში 2011 წელს გავიდა. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი გადმოსცემს ერთი ოჯახის ისტორიას, სადაც ცხოვრობენ მკაცრი მამა ჩარლი, მისი შვილი მაიკლი, გერი ჯეინი და კეთილი მეუღლე ლიზა. ლიზა იღუპება ავტოავარიაში, რომელიც მისმა მეღლემ, ჩარლზმა გამოიწვია. მაიკლს კი, რომელიც ალკოჰოლიკ კელიზეა დაქორწინებული, გადაწყვეტილი აქვს დაწეროს წიგნი თავისი ბავშვობის შესახებ სათაურით „ციცინათელები ბაღში“. რაიან რეინოლდსი - მაიკლ ტეილორი ჯულია რობერტსი - ლიზა ტეილორი უილემ დეფო - ჩარლზ ტეილორი ემილი უოტსონი - ჯეინ ლოურენსი „Fireflies in the Garden“ — კინოფილმების ინტერნეტ-მონაცემთა ბაზა (ინგლისური) „Fireflies in the Garden“ — Box Office Mojo-ზე
ზემო ალვანის ბზიანის ეკლესია

ზემო ალვანის ბზიანის ეკლესია — ეკლესია ახმეტის მუნიციპალიტეტის სოფელ ზემო ალვანში. დგას სოფლის ჩრდილოეთით ორ კილომეტრზე, ტყეში. თითქმის მთლიანად დანგრეულია. შემორჩენილია მხოლოდ ჩრდილოეთ კედლის ნაწილი, თაროსებრი კაპიტელით დაგვირგვინებული ორსაფეხურიანი პილასტრით. რომელზეც კედლის მიმდებარე თაღები და კამარის საბჯენი თაღი იყო დაყრდნობილი. ეკლესია ნაგები ყოფილა მოზრდილი, თითქმის თანაბარი ზომის რიყის ქვის სწორხაზოვანი რიგებით. პილასტრი და თაღების შემორჩენილი ნაწილები - შირიმით. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 80. ზემო ალვანის ბზიანის ეკლესია დაარქივებული 2013-11-13 საიტზე Wayback Machine. dzeglebi.com-ზე
ეფროსის ეკლესია

ეფროსის ეკლესია — ეკლესია ახმეტის მუნიციპალიტეტის სოფელ ზემო ალვანში. დგას სოფლის ჩრდილო-დასავლეთით, 4-5 კილომეტრზე, ტყეში. განეკუთვნება გვიანდელ შუა საუკუნეებს. ძეგლი ძლიერ დაზიანებულია: ჩამოშლილია კამარა და კონქი, მონგრეულია კედლების ზედა ნაწილები. ეკლესიის შიგნით ხეები და ბუჩქებია ამოსული. ეკლესია დარბაზულია (7,5 X 5 მ), ნაგებია რიყის ქვითა და ნატეხი ქვით. წყობის რიგების სწორხაზოვნება ნაწილობრივად არის დაცული. ეკლესიას შესასვლელი დასავლეთიდან ჰქონია. შემორჩენიჩლია სამხრეთ წირთხლის კვალი. აღმოსავლეთით ნახევარწრიული აფსიდია, რომელშიც გეგმით ნახევარწრიული სამი თაღოვანი ნიშია. სამხრეთ და ჩრდილოეთ კედლებში თითო თაღოვანი სარკმელია. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 80. ეფროსის ეკლესია დაარქივებული 2013-11-13 საიტზე Wayback Machine. dzeglebi.com-ზე
ზემო ალვანის იახსრის ეკლესია

ზემო ალვანის იახსრის ეკლესია — ეკლესია ახმეტის მუნიციპალიტეტის სოფელ ზემო ალვანში. დგას სოფლის ჩრდილო-დასავლეთით 3,5 კილომეტრზე, ტყიანი მთის თხემზე. განეკუთვნება IX-X საუკუნეებს. ეკლესია სამეკლესიანი ბაზილიკაა. ნაგებია საშუალო და მოზრდილი ზომის ნატეხი ქვით. წყობა ირეგულარულია. შიგნით კედლები მობათქაშებულია. შენობის გეგმის სწორკუთხედში (8,2 X 6,1 მ), რომელიც რამდენადმე სამხრეთიდან ჩრდილოეთის მიმართულებითაა წაგრძელებული, სამი დამოუკიდებელი ეკლესიაა მოქცეული. მოგვიანებით (გვიანდელ შუა საუკუნეებში) ბაზილიკაზე დასავლეთიდან, საკმაოდ მოზრდილი ორსართულიანი ნაგებობა მიუშენებიათ, რომელიც მთლიანად ფარავს შუა და სამხრეთ ეკლესიის ფასადებს, ჩრდილოეთ ეკლესიის ფასადის ნახევარს და სამხრეთ ეკლესიის სამხრეთ ფასადის დასავლეთ ნაწილს. ძეგლი დაზიანებულია: ჩამონგრეულია შუა ეკლესიის კონქი და კამარა. ფასადებზე ჩამოშლილია საპირე წყობა. დანგრეულია დასავლეთ მინაშენის მეორე სართულის კედლები. შუა ეკლესია აღმოსავლეთით დასრულებულია ნალისებრი ფორმის აფსიდით, რომლის ღერძზე ბრტყლად გადახურული სარკმელია. სარკმლის ორივე მხარეს თითო სწორკუთხა ნიშია. აფსიდის მხრები შირიმის თაროსებრი კაპიტელებითაა დასრულებული, რომლებსაც კონქის თაღი ეყრდნობოდა (დანგრეულია). შუა ეკლესია გვერდის ეკლესიებს უკავშირდებოდა გრძივ კედლებში გაჭრილი თითო თაღოვანი კარით. ჩრდილოეთ კარი ჩრდილოეთ კედლის დასავლეთ კიდეშია გაჭრილი, ხოლო სამხრეთისა - კედლის შუა ნაწილში. ჩრდილოეთ კედლის აღმოსავლეთ კიდეში სწორკუთხა ნიშია, რომელშიც ჩრდილოეთ ეკლესიაში გამავალი ხვრელია. სამხრეთ ეკლესიაში შესასვლელი სამხრეთიდანაა. კარი სწორკუთხაა. აღმოსავლეთით, ნახევარწრიულ აფსიდში ერთი ვიწრო სწორკუთხა სარკმელია, რომელსაც საფეხურებიანი რაფა აქვს. შიგნით ეკლესია გადახურულია ნახევარწრიული კამარით, რომლის ჩრდილოეთ ქუსლი შუა ეკლესიის სამხრეთ კედელზე მიშენებულ ორ თაღს ეყრდნობა. თაღებს შორის სწორკუთხა ბურჯია. აღმოსავლეთ თაღი ყრუა, დასავლეთისაში - შუა ეკლესიაში გამავალი კარია მოქცეული. დასავლეთ მინაშენში გამავალი კარი დასავლეთ კედელშია გაჭრილი. ჩრდილოეთ ეკლესიას აღმოსავლეთით ნალისებრი აფსიდი აქვს. აფსიდის ღერძზე მცირე ზომის სწორკუთხა სარკმელია. სარკმლის მარჯვნივ - პატარა სწორკუთხა ნიში, ხოლო ქვემოთ, კედელზე, ქვით ნაწყობი ტრაპეზია მიდგმული. ეკლესიის ნახევარწრიული კამარა ჩრდილოეთით კედელს ეყრდნობა, სამხრეთით - სწორკუთხა ბურჯზე დაყრდნობილ, ორი ფართო თაღით შექმნილ გრძივ საყრდენს. დასავლეთის თაღის არეში, შუა ეკლესიიდან თაღოვანი კარი გამოდის. ეკლესიას ნატეხი ქვით ნაწყობი ლავგარდანი ჰქონია (ნაწილები შემორჩენილია მხოლოდ გვერდის ეკლესიებზე). ბაზილიკის დასავლეთის მინაშენი გეგმით მრუდხაზოვანია, ნაშენია ნატეხი ქვით. პირველ სართულზე შესასვლელი სამხრეთ ეკლესიიდანაა. სართული განათებული იყო სამხრეთ-დასავლეთის მიმართულებით გაჭრილი მცირე ზომის სწორკუთხა სარკმლით. მეორე სართულზე (დანგრეულია) ასასვლელი კიბე მინაშენზე ჩრდილოეთიდან მიდგმულ კონტრფორსისმაგვარ ნაწილშია მოწყობილი. დვალი თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 102. ზემო ალვანის იახსრის ეკლესია დაარქივებული 2013-11-13 საიტზე Wayback Machine. dzeglebi.com-ზე
ზემო ალვანის კვირაცხოვლის ეკლესია

ზემო ალვანის კვირაცხოვლის ეკლესია — ეკლესია ახმეტის მუნიციპალიტეტის სოფელ ზემო ალვანში. დგას სოფლის ჩრდილო-დასავლეთით, 2,5 კილომეტრზე, ტყეში. ნაგებია რიყისა და სხვადასხვა ზომის ნატეხი ქვით. გვიანი გადაკეთებებისა და დანამატების გამო თავდაპირველი სახე შეცვლილი აქვს. თავდაპირველი ნაგებობა სამეკლესიიანი ბაზილიკაა, განეკუთვნება VIII – IX საუკუნეებს. მოგვიანებით შუა ეკლესიაზე, იმხანად დანგრეული გვერდის ეკლესიების ნაცვლად, ჩრდილოეთიდან მიუშენებიათ ვიწრო სამლოცველო, ხოლო სამხრეთიდან განიერი სათავსი, რასაც სამხრეთიდან აფსიდიანი მინაშენი ეკვრის. ნაგებობები გეგმის ერთ სწორკუთხედში (15 X 11 მ) არიან მოქცეული, რომელიც რამდენადმე სამხრეთ-ჩრდილოეთით არის წაგრძელებული. ძეგლი ძლიერ დაზიანებულია: ბაზილიკის შუა ეკლესიისაგან შემორჩენილია: ნახევარწრიული აფსიდის ჩრდილოეთ გვერდი, დასავლეთ და ჩრდილოეთ კედლები და სამხრეთ კედლის ნაწილი, ჩრდილოეთ ეკლესიიდან — დასავლეთ კედელი; სამხრეთ ეკლესია მთლიანად დანგრეულია. შუა ეკლესიის ჩრდილოეთ კედლის შუაში ჩრდილო ეკლესიაში გასასვლელი კარია გაჭრილი, ხოლო სამხრეთ კედლის შემორჩენილ ნაწილში ვიწრო და დაბალი სარკმელი. ჩრდილოეთიდან მიშენებული სამლოცველოდან მხოლოდ აღმოსავლეთ ნაწილია შემორჩენილი. დასავლეთიდან იგი მოზღუდულია მოგვიანებით, გრძივ კედლებს შორის ჩაშენებული კედლით, რომელშიც მოწყობილია ვიწრო და მაღალი სწორკუთხა შესასვლელი. აღმოსავლეთით ნახევარწრიული აფსიდის ღერძზე ნალისებრთაღიანი სარკმელია, რომლის ჩრდილოეთით განიერი და ღრმა ნიშია. აფსიდი გადახურულია წესიერი ფორმის კონქით, რომლის ნახევარწრიული თაღის ქუსლებთან თაროსებრი იმპოსტებია გამოყოფილი. სამხრეთ კედელში (აფსიდის მხართან) ვიწრო და მაღალი ნიშია. კამარა ცილინდრული ფორმისაა. შუა ეკლესიას სამხრეთიდან მთელ სიგრძეზე მიშენებული აქვს ორ დამოუკიდებელ ნაწილად გაყოფილი სათავსი. სათავსის აღმოსავლეთ ნაწილს ნახევარწრიული ფორმის ღრმა აფსიდი მოიცავს, რომლის ღერძზე თაღოვანი სარკმელია გაჭრილი. სარკმლის ორივე მხარეს (აფსიდის ბოლოებთან) თითო ფართო და მაღალი თაღოვანი გასასვლელია, მათგან ჩრდილოეთის შუა ეკლესიის საკურთხეველში გადის, ხოლო სამხრეთისა სამხრეთიდან მიშენებული ნაგებობის აღმოსავლეთ ნაწილში მოწყობილ პატარა ოთახში. აფსიდი გადახურულია საკმაოდ ტლანქი კონქით, რომლის ზემოთ დამატებითი სართული ყოფილა (შემორჩენილია კედლების ფრაგმენტები). სათავსის დასავლეთ ნაწილი მთლიანად დანგრეულია და ნანგრევებით არის ამოვსებული. სათავსზე სამხრეთიდან მიშენებული ნაგებობა (შემორჩენილია მცირე ნაწილი) ვიწრო და გრძელი დერეფანია. განივი კედლით იგი ორ ნაწილად არის გაყოფილი. აღმოსავლეთ ნაწილი აფსიდიანია. მასში შესასვლელი დასავლეთიდანაა (შემორჩენილია წირთხლების ნაწილი). შესასვლელი ნავს დასავლეთ ნაწილის სამხრეთ კედელში ჰქონია. კიკაჩეიშვილი პ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 81. ზემო ალვანის კვირაცხოვლის ეკლესია დაარქივებული 2013-11-13 საიტზე Wayback Machine. dzeglebi.com-ზე
მიკი რურკი

მიკი რურკი (ინგლ. Mickey Rourke დ. 16 სექტემბერი 1952, ნიუ-იორკი, აშშ) — ამერიკელი კინომსახიობი. სახელი გაითქვა ეროტიკული დრამით 9½ კვირა. 1991-1994 წლებში მოღვაწეობდა როგორც პროფესიონალი მოკრივე. არის ოქროს გლობუსისა და BAFTA-ს ლაურეატი, ოსკარის ნომინანტი. შეგიძლიათ იხილოთ მედიაფაილები თემაზე „მიკი რურკი“ ვიკისაწყობში. Mickey Rourke კინოფილმების ინტერნეტ-მონაცემთა ბაზაში Mickey Rourke. Charlie Rose. WNET. დაარქივებულია ორიგინალიდან — 2011-11-20. ციტირების თარიღი: 2011-11-26. (ინგლისური)
უილემ დეფო

უილემ დეფო (ინგლ. Willem Dafoe დ. 22 ივლისი 1955) — ამერიკელი კინოსა და თეატრის მსახიობი, გამოხმოვანებელი. ოსკარის ოთხგზის (1987, 2001, 2018, 2019), ოქროს გლობუსის სამგზის (2001, 2018, 2019) და ბრიტანეთის კინოაკადემიის ერთგზის ნომინანტი (2018). დეფო დაიბადა ეპლტონში, უისკონსინის შტატში, ქირურგის ალფრედ დეფოსა და მედდის მიურიელ იზაბელის ოჯახში. დეფო სწავლობდა მლოუკის უნივერსიტეტში, მაგრამ ერთი წლის შემდეგ დატოვა სასწავლებელი და შეუერთდა ექსპერიმენტალურ თეატრს „Theatre X“. მან პირველი როლი შეასრულა მაიკლ ჩუმინოს 1980 წლის ფილმში „ზეციური კარიბჭე, თუმცა კადრები მისი მონაწილეობით ამოჭრილი იქნა. საყოველთაო აღიარება მოიპოვა აშშ-ის არმიის სერჟანტის ელაის გორდინის როლით ფილმიდან „ოცეული“ (1986), რისთვისაც მიიღო ოსკარის ნომინაცია. შეგიძლიათ იხილოთ მედიაფაილები თემაზე „უილემ დეფო“ ვიკისაწყობში. უილემ დეფო კინოფილმების ინტერნეტ-მონაცემთა ბაზაში უილემ დეფო TCM-ის კინოფილმების მონაცემთა ბაზაში უილემ დეფო Box Office Mojo-ზე უილემ დეფო — AllMovie უილემ დეფოს ბიოგრაფია ინტერვიუ უილემ დეფოსთან დაარქივებული 2007-10-11 საიტზე Wayback Machine.
ლაპეენრანტა

ლაპეენრანტა (ფინ. Lappeenranta), ასევე ვილმანსტრანდი (შვედ. Villmanstrand) — ქალაქი და მუნიციპალიტეტი ფინეთში, აღმოსავლეთი ფინეთის გუბერნიაში, სამხრეთ კარელიის ადმინისტრაციული, ეკონომიკური და კულტურული ცენტრი. მდებარეობს ისტორიული პროვინცია კარელიის დასავლეთ ნაწილში, საიმას ტბის სამხრეთ სანაპიროსთან, რუსეთ-ფინეთის საზღვრის მახლობლად. 2013 წლის მონაცემებით ქალაქის მოსახლეობა 72 391 ადამიანს შეადგენდა, ამ მონაცემებით იგი ფინეთის ქალაქებს შორის 30-ე ადგილზეა. ლაპეენრანტის მოსახლეობის წინაპრები ჯერ კიდევ გამყინვარების პერიოდის დასასრულიდან დასახლდნენ დღევანდელი საიმას ტბის ნაპირებზე. მათ ააშენეს საკუთარი სახლები სილიან სანაპირო ზოლზე. რკინის ხანის დასაწყისში ლაპეენრანტის მუნიციპალიტეტის ტერიტორიაზე, დღევანდელი რამდენიმე სოფლის ადგილას, უკვე არსებობდა მუდმივი დასახლებები. ნაპოვნია ძველიკარელიური და შუა საუკუნეების სამარხები. XVI საუკუნეში დასახლება ფიჭვის ფისისა და კუპრის ვაჭრობის ერთ-ერთი ცენტრი იყო. ფინეთის ქალაქების სია ოფიციალური საიტი დაარქივებული 2013-06-08 საიტზე Wayback Machine. ლაპეენრანტის წარმომადგენლობა სანქტ-პეტერბურგში ლაპეენრანტა. ფოტორეპორტაჟი. დაარქივებული 2013-11-12 საიტზე Wayback Machine. ლაპეენრანტა — დიდი ფინური ქალაქი რუსეთის საზღვრის მახლობლად, ფოტომასალა (რუსული) ინფორმაცია ლაპეენრანტისა და იმატრის რეგიონების შესახებ ლაპეენრანტის ღირსშესანიშნაობები დაარქივებული 2013-01-23 საიტზე Wayback Machine. ↑ Название согласно изданию «Финляндия, общегеографическая карта». М.: ФСГиКР, 1994. © Роскартография
ოჯახი (ფილმი)

ოჯახი — 1985 წლის ქართული მოკლემეტრაჟიანი დრამატული ფილმი. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი გადმოსცემს ერთი ოჯახის ცხოვრებას. ქეთიმ დისერტაცია უნდა დაიცვას, ამიტომ ოჯახისთვის და ბავშვებისთვის ვერ იცლის. ოჯახისთვის არ სცალია მის ქმარსაც, რომელიც სამსახურის საქმეებითაა დაკავებული. ოჯახის ხანდაზმული წევრი რუსუდანი კი უდარდელად განვლილ ცხოვრებას მისტირის. ლიკა ქავჟარაძე - ქეთი გოგი ქავთარაძე - რეზო ვერიკო ანჯაფარიძე - რუსუდანი ლია ელიავა - გურანდა „ოჯახი (ფილმი)“ [დაარქივებული] — ეროვნული ფილმოგრაფია
სტივენ სოდერბერგი

სტივენ სოდერბერგი (ინგლ. Steven Soderbergh; 14 იანვარი, 1963) — ამერიკელი კინორეჟისორი. ცნობილია როგორც კომერციულად წარმატებული და კრიტიკოსთა მიერ მოწონებული ფილმების ავტორი. არის ოსკარის ლაურეატი. 1989 — „სექსი, ტყუილები და ვიდეოჩანაწერები“ (Sex, Lies, and Videotape) 1991 — „კაფკა“ (Kafka) 1996 — „გრეის ანატომია“ (Gray's Anatomy) 1998 — „მხედველობის არის მიღმა“ (Out of Sight) 1999 — „ინგლისელი“ (The Limey) 2000 — „ერინ ბროკოვიჩი“ (Erin Brockovich) 2000 — „ვაჭრობა“ (Traffic) 2001 — „ოუშენის თერთმეტი მეგობარი“ (Ocean's Eleven) 2002 — „სოლარისი“ (Solaris) 2004 — „ეროსი“ (Eros) 2004 — „ოუშენის თორმეტი მეგობარი“ (Ocean's Twelve) 2007 — „ოუშენის ცამეტი მეგობარი“ (Ocean's Thirteen) 2008 — „ჩე“ (Che) 2009 — „გოგონა გამოძახებით“ (The Girlfriend Experience) შეგიძლიათ იხილოთ მედიაფაილები თემაზე „სტივენ სოდერბერგი“ ვიკისაწყობში. სტივენ სოდერბერგი კინოფილმების ინტერნეტ-მონაცემთა ბაზაში ბიოგრაფია (ინგლისური) ინტერვიუები დაარქივებული 2007-09-07 საიტზე Wayback Machine. (ინგლისური) ფრანგული ახალი ტალღის გავლენები სოდერბერგზე (ინგლისური) ლიტერატურა სოდერბერგის შესახებ (ინგლისური)
ბუკარამანგა

ბუკარამანგა (ესპ. Bucaramanga) — ქალაქი ჩრდილო-აღმოსავლეთ კოლუმბიაში, აღმოსავლეთ კორდილიერებში. სანტანდერის დეპარტამენტის ადმინისტრაციული ცენტრი. 2005 წლის მონაცემებით, მოსახლეობა 516 512 ადამიანს შეადგენდა. რკინიგზით უკავშირდება მდინარე მაგდალენას ხეობას. ბუკარამანგა ყავისა და თამბაქოს მწარმოებელი რაიონის ცენტრია. განვითარებულია კვებისა და ცემენტის მრეწველობა. ბუკარამანგა დაარსდა XVII საუკუნის I ნახევარში. კოლუმბიის ქალაქების სია ბუკარამანგა — სტატია ენციკლოპედია ბრიტანიკიდან (ინგლისური) statoids.com-ის მონაცემები
ბარანკილია

ბარანკილია (ესპ. Barranquilla) — ქალაქი სამხრეთ-დასავლეთ კოლუმბიაში, ატლანტიკოს დეპარტამენტის ადმინისტრაციული ცენტრი. ქვეყნის მთავარი საზღვაო და სამდინარო ნავსადგური კარიბის ზღვაზე, მდინარე მაგდალენას შესართავთან. 2005 წლის მონაცემებით, მოსახლეობა 1 694 879 ადამიანს შეადგენდა. ქალაქი დაარსდა 1813 წელს. კოლუმბიის ქალაქების სია ქართული საბჭოთა ენციკლოპედია, ტ. 2, თბ., 1977. — გვ. 202. statoids.com-ის მონაცემები კოლუმბიის სტატისტიკის ეროვნული დეპარტამენტის 2005 წლის მონაცემები დაარქივებული 2008-06-11 საიტზე Wayback Machine.
კოლუმბიის სამოქალაქო ომი (1860–1862)

კოლუმბიის სამოქალაქო ომი — მიმდინარეობდა 1860 წლის 8 მაისიდან — 1862 წლის ნოემბრამდე, ახლად ჩამოყალიბებულ კონსერვატიულ გრანადინის კონფედერაციასა და მისგან გამოყოფილ ლიბერალურ კაუკის შტატს შორის. გენერალი ტომას სიპრიანო დე მოსკერა დაუპირისპირდა ბარტოლომეო კალვოს, რომელიც ახლად შექმნილი გრენადის კონფედერაციის (1858 წელი) პრეზიდენტი იყო, დაამარცხა სამთავრობო ჯარები, შექმნა დამოუკიდებელი მთავრობა და 1862 წელს თავი პრეზიდენტად გამოაცხადა. შედეგად, გატარდა საკონსტიტუციო ცვლილებები, რომლის საფუძველზე ჩამოყალიბდა კოლუმბიის გაერთიანებული შტატები. (ესპანური) University of Antioquia: Antioquia during the 1860 Civil War დაარქივებული 2009-03-27 საიტზე Wayback Machine. ↑ The Federalists Country Studies article retrieved on April 16, 2007
კუკუტა

კუკუტა (ესპ. Cúcuta) — ქალაქი ჩრდილო-აღმოსავლეთ კოლუმბიაში, ვენესუელის საზღვართან, ბოგოტა-კარაკასის საავტომობილო გზაზე. ნორტე-დე-სანტანდერის დეპარტამენტის ადმინისტრაციული ცენტრი. 2005 წლის მონაცემებით, მოსახლეობა შეადგენდა 750 000 ადამიანს. რკინიგზით უკავშირდება ნავსადგურ ენკონტრადოს (ვენესუელა) მდინარე კატატუმბოზე. ქალაქში განვითარებულია ყავისა და თამბაქოს მრეწველობები. კუკუტის ჩრდილოეთით იღებენ ნავთობს. კოლუმბიის ქალაქების სია ქართული საბჭოთა ენციკლოპედია, ტ. 6, თბ., 1983. — გვ. 63. statoids.com-ის მონაცემები
მელანქოლია (2011 წლის ფილმი)

„მელანქოლია“ — რეჟისორ ლარს ფონ ტრიერის აპოკალიფტური დრამა. არის ტრიერის დეპრესიული ტრილოგიის მეორე ნაწილი. ფილმში შესრულებული როლისთვის კირსტენ დანსტი კანის კინოფესტივალზე დაჯილდოვდა პრიზით საუკეთესო მსახიობი ქალისთვის. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი ორი დის, ჯასტინისა და კლერის შესახებაა. ის ორ ნაწილად იყოფა. პირველ ნაწილში („ჯასტინი“) ასახულია ჯასტინის ჩაშლილი ქორწილი. ხოლო მეორეში ასახულია („კლერი“) კლერის ოჯახი მოახლოებული კატასტროფის ფონზე. ფილმის ბოლოს ხდება შეჯახება პლანეტა „მელანქოლიასა“ და დედამიწას შორის. კირსტენ დანსტი - ჯასტინი შარლოტ გენსბური - კლერი კიფერ სადერლენდი - ჯონი ალექსანდრ შარსგორდი - მაიკლი შარლოტ რემპლინგი - გაბი ჯონ ჰარტი - დექსტერი სტელან შარსგორდი - ჯეკი კამერონ სპური - ლეო ბრედი კორბეტი - ტიმი უდო კირი - ქორწილის ორგანიზატორი ოფიციალური საიტი „მელანქოლია“ — კინოფილმების ინტერნეტ-მონაცემთა ბაზა (ინგლისური) „მელანქოლია“ — Rotten Tomatoes
ჯონ ჰარტი

სერ ჯონ ვინსენტ ჰარტი (ინგლ. John Hurt; დ. 22 იანვარი, 1940 — გ. 27 იანვარი, 2017) — ინგლისელი მსახიობი. მიღებული აქვს BAFTA-ს ოთხი ჯილდო, ასევე ოქროს გლობუსის ერთი ჯილდო და ოსკარის ერთი ნომინაცია. აგრეთვე ცნობილია, როგორც გამხმოვანებელი. ვიკისაწყობში არის გვერდი თემაზე: ჯონ ჰარტი ჯონ ჰარტი კინოფილმების ინტერნეტ-მონაცემთა ბაზაში ოფიციალური საიტი ბიოგრაფია (ინგლისური)
კოლუმბიის შეიარაღებული ძალები

კოლუმბიის შეიარაღებული ძალები (ესპ. Fuerzas Militares de Colombia) — კოლუმბიისს აღმასრულებელი ხელისუფლების სამხედრო სტრუქტურა, რომლებიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს კოლუმბიის სუვერენიტეტი, დაიცვას მისი სახმელეთო ტერიტორიები, ტერიტორიულ წყლები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა. მის შემადგენლობაშია კოლუმბის ეროვნული არმია, კოლუმბიის ეროვნული არმადა, კოლუმბიის სამხედრო-საზღვაო ქვეითი ჯარები, კოლუმბიის სამხედრო-საჰაერო ძალები და კოლუმბიის ეროვნული პოლიცია. სამხედრო განყოფილებები: კოლუმბის ეროვნული არმია (Ejercito Nacional) კოლუმბიის ეროვნული არმადა (Armada Nacional, includes Marines and Coast Guard) კოლუმბიის სამხედრო-საჰაერო ძალები (Fuerza Aerea Colombiana) ცოცხალი სამხედრო ძალა - სამხედრო სამსახურის ასაკი და სამხედრო ვალდებულება: 18 წლის ასაკიდან სავალდებულო და ნებაყოფლობითი სამხედრო სამსახური; ახალწვეულთა სავალდებულო სამსახური - 24 თვე (2004) ↑ 1.0 1.1 1.2 The World Fact Book - Colombia. CIA (2009-03-05). დაარქივებულია ორიგინალიდან — 2009-05-13. ციტირების თარიღი: 2009-03-09. ↑ LOGROS DE LA POLÍTICA DE CONSOLIDACIÓN DE LA SEGURIDAD DEMOCRÁTICA – PCSD Junio de 2009, página 81 ↑ LOGROS DE LA POLÍTICA DE CONSOLIDACIÓN DE LA SEGURIDAD DEMOCRÁTICA –PCSD Febrero 2009. დაარქივებულია ორიგინალიდან — 2009-03-19. ციტირების თარიღი: 2009-03-19.
კოსტომუკშა

კოსტომუკშა (ფინ. Kostamus, რუს. Костомукша) — ქალაქი რუსეთში, კარელიის რესპუბლიკაში, ადმინისტრაციულად მიეკუთვნება კოსტომუკშის საქალაქო ოკრუგს. 2010 წლის მონაცემებით ქალაქის მოსახლეობა 28 433 ადამიანს შეადგენდა. მდებარეობს დასავლეთ კარელიის მაღლობზე, რუსეთ-ფინეთის საზღვიდან 30 კილომეტრში. 1967 წელს გადაწყვეტილება მიიღეს სამთო-გამამდიდრებელი ქარხნის დაპროექტებაზე. დასახლებამ წარმოშობა-განვითარება 1970-იან წლებში დაიწყო, რაც კოსტომუკშის რკინის მადნის საბადოს ამოქმედებას უკავშირდება, რომელიც 1946 წელს გაიხსნა. კასსრ-ის პრეზიდიუმის უმაღლესი საბჭოს 1977 წლის 17 ნოემბრის დადგენილებით დასახლებას ქალაქური ტიპის დაბის სტატუსი მიენიჭა, რაც სამთო-გამამდიდრებელი ქარხნის მშნებლობასთან იყო დაკავშირებული. 1981 წელს ქალაქისთვის დასახელების მინიჭებაზე კონკურსი გამოცხადდა. 1983 წლის 25 თებერვალს კოსტომუკშას რესპუბლიკური მნიშვნელობის ქალაქის სტატუსი მიენიჭა. ოფიციალური საიტი ↑ სსრკ-ის მოსახლეობის 1979 წლის აღწერა. დაარქივებულია ორიგინალიდან — 2012-11-20. ციტირების თარიღი: 2013-05-13. ↑ Всесоюзная перепись населения 1989 г. Численность городского населения РСФСР, ее территориальных единиц, городских поселений и городских районов по полу ↑ Численность населения России, федеральных округов, субъектов Российской Федерации, районов, городских поселений, сельских населенных пунктов — райцентров и сельских населенных пунктов с населением 3 тысячи и более человек. დაარქივებულია ორიგინალიდან — 2012-02-03. ციტირების თარიღი: 2013-05-13.
ოტრანტოელი მოწამეები

ოტრანტოელი მოწამეები (იტალ. Martiri di Otranto) (გ. 14 აგვისტო, 1480) — ქალაქ ოტრანტოს 813 მაცხოვრებელი, რომლებმაც სიცოცხლე დაასრულეს მოწამეობრივი სიკვდილით, იმის გამო, რომ უარი თქვეს ისლამის მიღებაზე. მათი ბეატიფიკაცია მოხდა 1771 წლის 14 აგვისტოს, ხოლო კანონიზაცია — 2013 წლის 13 მაისს. ოტრანტოელი მოწამეები, მონაზონები ლაურა წმინდა ეკატერინე სიენელი და მარია გვადელუპე გარსია სავალა გახდნენ პირველი წმინდანები, რომელთა კანონიზაციაც მოახდინა რომის პაპმა ფრანცისკემ. Индекс святых Saint Antony Primaldo How the 800 Martyrs of Otranto Saved Rome დაარქივებული 2013-12-17 საიტზე Wayback Machine. (ინგლისური) Pope will announce on Monday date for canonization for over 800 saints დაარქივებული 2013-02-12 საიტზე Wayback Machine. ↑ Catalog of the German National Library <a href="https://wikidata.org/wiki/Track:Q23833686"></a>
მეტის დეპარტამენტი

მეტა (ესპ. Departamento del Meta) — კოლუმბიის ერთ-ერთი დეპარტამენტი. მდებარეობს ქვეყნის გეოგრაფიულ ცენტრთან ახლოს, ანდების მთების აღმოსავლეთით. დეპარტამენტის დიდ ნაწილს კვეთს მდინარე მეტა და დაფარულია ბალახოვანი ვაკით, რომელსაც ლიანოსს უწოდებენ. დედაქალაქია ვილიავისენსიო. კოლუმბიის გეოგრაფიულ ცენტრში აღმართულია მონუმენტი. ეროვნულ უმცირესობებს შორის არიან ადგილობრივი ინდიელები, რომლებიც აჩაგუას ენაზე ლაპარაკობენ. დეპარტამენტი 29 მუნიციპალიტეტად იყოფა. კოლუმბიის დეპარტამენტები Folklore llanero დაარქივებული 2018-06-20 საიტზე Wayback Machine. Government Meta Territorial-Environmental Information System of Colombian Amazon SIAT-AC website დაარქივებული 2008-11-21 საიტზე Wayback Machine. (ესპანური) ↑ DANE. დაარქივებულია ორიგინალიდან — ნოემბერი 13, 2009. ციტირების თარიღი: February 13, 2013.
ბარანკაბერმეხა

ბარანკაბერმეხა (ესპ. Barrancabermeja) — ქალაქი კოლუმბიაში, ნავსადგური მდინარე მაგდალენაზე. 2010 წლის მონაცემებით, მოსახლეობა 320 000 ადამიანს შეადგენდა. ნავთობის მოპოვებისა და გადამუშავების ქვეყნის მთავარი ცენტრი. ქალაქში გადის ნავთობსადენები ნავსადგურ კარტახენისა (კარიბის ზღვა) და ბოგოტისაკენ. ქალაქში განვითარებულია ნავთობქიმიური, სამშენებლო მრეწველობები. კოლუმბიის ქალაქების სია ქართული საბჭოთა ენციკლოპედია, ტ. 2, თბ., 1977. — გვ. 201-202. statoids.com-ის მონაცემები
ნეივა

ნეივა (ესპ. Neiva) — ქალაქი კოლუმბიაში, მდინარე მაგდალენას ნაპირზე, უილის დეპარტამენტის ადმინისტრაციული ცენტრი. 2005 წლის მონაცემებით, მოსახლეობა 372,859 ადამიანს შეადგენდა. ქალაქი ბოგოტისაკენ მიმავალი რკინიგზის საწყისი პუნქტია. ნეივა სასოფლო-სანეურნეო რაიონის (ყავა, ბრინჯი) ცენტრია. კოლუმბიის ქალაქების სია ქართული საბჭოთა ენციკლოპედია, ტ. 7, თბ., 1984. — გვ. 366. statoids.com-ის მონაცემები
მონტერია

მონტერია (ესპ. Montería) — ქალაქი კოლუმბიაში, კორდობის დეპარტამენტის ადმინისტრაციული ცენტრი. ნავსადგური მდინარე სინუს ნაპირზე, კარიბის ზღვიდან 50 კილომეტრზე. 2007 წლის მონაცემებით, მოსახლეობა 299,715 ადამიანს შეადგენდა. გზატკეცილით უკავშირდება მედელინ-კარტახენის ავტომაგისტრალს. ქალაქი სასოფლო-სამეურნო, სავაჭრო-სატრანსპორტო ცენტრია. კოლუმბიის ქალაქების სია ქართული საბჭოთა ენციკლოპედია, ტ. 7, თბ., 1984. — გვ. 104. statoids.com-ის მონაცემები
ნელსონი (მდინარე)

ნელსონი (ინგლ. Nelson River) — მდინარე კანადაში. სიგრძე 640 კილომეტრი. გამოედინება უინიპეგის ტბიდან, ერთვის ჰუდსონის ყურეს. აუზის ფართობი 1072 ათასი კმ². მდინარე ჭორომიანია. წყლის საშუალო ხარჯი შესართავიდან 2370 მ³/წმ. ნოემბრიდან მაისამდე გაყინულია. სანაოსნოა შესართავიდან 100 კილომეტრში. სახელი ეწოდა ინგლისის არქტიკული ექსპედიციის ერთ-ერთი მონაწილის პატივსაცემად. ქართული საბჭოთა ენციკლოპედია, ტ. 7, თბ., 1984. — გვ. 375.